लेडी कॉन्स्टेबल प्रियंका को मुंबई से मिला म्यूजिक एल्बम का ऑफर
प्रियंका मिश्रा ने बताया कि उनके पास मुंबई से म्यूजिक एल्बम में काम करने के लिए फोन आना शुरू हो गया है हालांकि अभी इस बारे में उन्होंने कोई फैसला नहीं लिया है।
सोशल मीडिया पर हाल ही में लेडी कांस्टेबल प्रियंका का वीडियो काफी तेजी से वायरल हुआ था जिसके बाद लोगों ने काफी उनको ट्रोल कर दिया था जिससे परेशान होकर प्रियंका ने अपने पद से इस्तीफा दे दिया था। बता दें कि आरक्षी प्रियंका मिश्रा ने वर्दी, अपनी किट और डेढ़ लाख रुपए जमा कर दिए हैं। यह जानकारी उन्होंने खुद अपने इंस्टाग्राम अकाउंट पर वीडियो अपलोड करके। साथ ही उन्होंने इसकी भी जानकारी दी कि उन्हें अब किसी से कोई भी शिकायत नहीं है।
प्रियंका मिश्रा ने बताया कि उनके पास मुंबई से म्यूजिक एल्बम में काम करने के लिए फोन आना शुरू हो गया है हालांकि अभी इस बारे में उन्होंने कोई फैसला नहीं लिया है। सोशल मीडिया पर वर्दी में रिवाल्वर लेकर वीडियो बनाने के बाद सुर्खियों में आए प्रियंका मिश्रा सिपाही को लाइन हाजिर कर दिया गया था वह काफी ज्यादा ट्रोल भी हुई थी। इसके बाद उन्होंने स्वयं इस्तीफा दे दिया और उनका इस्तीफा स्वीकार भी कर लिया गया।
प्रियंका को ट्रेनिंग में की गई खर्च रकम का नोटिस थमा दिया गया जिसे प्रियंका ने भर दिया। उन्होंने अपने इंस्टाग्राम अकाउंट पर एक वीडियो अपलोड करते हुए कहा कि मैं ठीक हूं और मुझे अब कोई समस्या नहीं है। बस जो लेटर में लिखा है कि महिला से बात की गई और घर वालों से बात की गई ऐसा कुछ भी नहीं किया गया है। मुझे सीधे लेटर दे दिया गया।